Kersfeestradisies en -gebruike | Vrouekeur
Ansja Ferreira kyk in die 30 Desember-uitgawe na Kersfees oor die jare heen. Hier is 'n kykie na van die tradisies en gebruike
Vroeë Christene het sekere van die heidense sonstilstandvieringe vir Kersfees oorgeneem, maar mense het Christelike liedjies in plaas van heidense liedjies gesing.
Die vroegste Kerslied is in 1410 geskryf. Ongelukkig bestaan slegs 'n baie klein fragment daarvan vandag nog. Die lied was oor Maria en Jesus wat verskillende mense in Bethlehem ontmoet het.
Die immergroen sipres is tradisioneel gebruik om die winterfeeste te vier. Takke is gebruik om om huise tydens die wintersonstilstand te versier, omdat dit hulle laat dink het aan die lente wat op pad is. Christene gebruik dit as 'n teken van die ewige lewe saam met God. Niemand is regtig seker wanneer sipresse eerste as Kersbome gebruik is nie. Dit het waarskynlik ongeveer 1 000 jaar gelede in Noord-Europa begin. Dit wil voorkom asof baie van die vroeë Kersbome onderstebo met kettings van die plafon afgehang het.
Goud, wierook en mirre is deur die wyse manne as geskenke aan die baba Jesus gegee. Sint Nicholas was 'n Christelike biskop wat vir die armes en siekes gesorg het en vorm die basis vir die gewilde karakter van Kersvader.